OpenLLM-France/wikimedia huggingface dataset:
# Hardeol

Hardeol és un dels principals cims de l'Himàlaia a Kumaon. El cim s'eleva fins als 7.151 msnm i té una prominència de 1.291 metres.
És el cim més alt del vessant nord de l'anell de cims que protegeix la Reserva de la Biosfera del Nanda Devi i es troba a l'angle nord-est d'aquest anell, a l'extrem nord de la vall de Milam d'Uttarakhand, Índia. Al nord hi ha el Tirsuli i al sud el Rishi Pahar, en una carena amb tendència nord-sud que condueix fins al Nanda Devi Est. L'Hardeol també és conegut com a Tirsuli Sud.
Després d'un primer reconeixement el 1939 i uns quants intents seriosos a partir del 1967, un equip de la policia de fronteres indotibetana va fer la primera ascensió de l'Hardeol el 31 de maig de 1978. Aquest equip estava liderat per S. P. Mulasi, i va escalar el cim des de la carena que connectava el pic amb el Tirsuli. Només un altre ascens, el 1991, es troba documentat. Aquesta ascensió, per part d'una gran expedició de la Força de Seguretat de la Frontera Índia, va posar cinc membres al cim el 24 de setembre.

## Referències

* ↑ Corrected DEM files for Himalaya
* ↑ Himalayan Index
* ↑ «Hardeol - Peakbagger.com». [Consulta: 14 febrer 2023].
* 1 2 American Alpine Journal, 1992, p. 229.
# Antytila

Antytila (en ucraïnès: Антитіла) és un grup de música pop-rock ucraïnès. Es va crear a Kíiv el 2007 al voltant del seu líder i cantant Taràs Topolya. Tots els membres del grup, que canta només en ucraïnès, es van unir a les Forces de Defensa Territorial d'Ucraïna arran de la invasió russa d'Ucraïna del 2022 i ja havien servit com a voluntaris d'ençà de l'annexió de Crimea el 2014.

## Discografia

* Будувуду (2000)
* Вибирай (2011)
* Над полюсами (2013)
* Все красиво (2015)
* Сонце (2016)
* Hello (2019)
* MLNL (2022)

## Referències

* ↑ «Звездный певец Эд Ширан записал песню о войне с украинской группой "Антитела". За сутки ее прослушали более 50 млн раз. Как создавался трек» (en rus). Forbes, 03-05-2022.
# Esomus malayensis

Esomus malayensis és una espècie de peix de la família dels ciprínids i de l'ordre dels cipriniformes de Malàisia i el Vietnam.
Poden assolir fins a 8 cm de longitud total.

## Referències

* 1 2 Binohlan, Crispina B.; Casal, Christine Marie V. «Esomus malayensis Ahl, 1923 Malayan flying barb» (en anglès). FishBase.
# Aranaratxe

Aranaratxe (en basc, cooficialment en castellà Aranarache) és un municipi de Navarra, a la comarca d'Estella Oriental, dins la merindad d'Estella. Està situat entre els municipis de Larraona i Eulate. El nom potser prové del basc (h)aran aratz, vall bella; d'altres creuen que ve d'(h)aran atze que significa fons de la vall.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 93 | 91 | 94 | 95 | 95 | 93 | 89 | 85 | 80 | 79 | 79 |
| Fonts: Aranatxe i Institut d'Estadística de Navarra |||||||||||
# Kasim Çelebi

Kasim Çelebi o Kasim Yusuf (1390 – 1417) fou un príncep otomà, fill de Baiazet I.
Era molt jove el juliol del 1402 a la batalla d'Ankara i va restar a Bursa. Després de la derrota otomana i la captura de Baiazet I va començar la lluita pel poder entre els seus fills més grans. Un d'aquests, Solimà, va passar per Bursa i es va emportar a Kasim i a la seva germana Fatima i poc després fou deixat com a ostatge de l'emperador romà d'Orient Manuel II. Va viure a Constantinoble fins a la seva mort el 1417 amb 27 anys.

## Bibliografia

* J. Von Hammer, Histoire de l'Empire Ottoman, París 1844
* Mantran, R.. "Ḳāsim." Encyclopaedia of Islam, Segona edició. Editada per: P. Bearman, Th. Bianquis, C.E. Bosworth, E. van Donzel, W.P. Heinrichs. Brill Online, 2016. Referència. 10 de maig de 2016 <http://referenceworks.brillonline.com/entries/encyclopaedia-of-islam-2/kasim-SIM_3979>
# Nit

La nit (del llatí nox, noctis) és el període entre l'ocàs del Sol i l'ortus de l'endemà. Es deu a la manca d'insolació temporal sobre la meitat de la Terra a causa de la rotació d'aquest planeta entorn del Sol, de manera que les persones situades sobre la superfície de la Terra on no hi toca el sol estan en foscor.
La refracció per l'atmosfera dels raigs lluminosos del Sol motiva que vegem llum quan el Sol ja s'ha posat: crepuscle vespertí. Dita refracció allarga el dia i escurça la nit.
Mesurat des del migdia l'ocàs es caracteritza per un angle horari H on
    cos(H) = −tan(F) ⋅ tan(D)
sent F la latitud del lloc i D la declinació solar. L'ortus ocorre a un angle horari −H.
El dia dura 2H i la nit 24 − 2H.
La duració del dia i la nit va canviant en el transcurs de l'any essent la duració del dia de 12 hores (en totes les latituds) en els equinoccis més de 12 hores a la primavera i estiu, aconseguint el dia més llarg en el solstici d'estiu, on també ocorre la nit més curta. Al contrari el dia dura menys de 12 hores a la tardor i hivern, havent-hi en el solstici d'hivern el dia més curt i la nit més llarga. Este efecte s'accentua més quan major és la latitud. En l'equador sempre duren el mateix. Hi ha dia o nit permanent en alguna època de l'any, en les regions polars tant de l'hemisferi nord o sud caracteritzades per estar a una latitud que en valor absolut és major que F = 90 − 23°26′ = 66°34′. Esta és precisament la definició de casquet polar.
La nit és l'escenari típic de les històries de por, ja que la nit se sol associar al perill, als bandits i animals perillosos que s'oculten després de la foscor. Així mateix, es diu que criatures fantàstiques com els homes llop i els vampirs són més poderosos a la nit. Fins i tot hi ha criatures fantàstiques malvades de què es diu que no suporten la llum solar. A diverses mitologies existeix un déu de la nit, com Nyx, deessa primordial de la nit a la mitologia grega.

## Biologia

La majoria dels éssers vius tenen un període de repòs a la nit, sovint amb canvis profunds en el metabolisme, com ara: reducció de la freqüència cardíaca, disminució de la temperatura corporal (animals homeotèrmics) o substitució de la fotosíntesi per la respiració (plantes superiors).
Els éssers que tenen el període nocturn com a més actiu, com ara ratpenats, amfibis, etc., s'anomenen noctàmbuls.
La nit és, per a algunes tribus, l'hora de la foscor i, per tant, esperen que torni a sortir el sol per poder pescar, caçar, etc.

## La nit en la cultura romana

En els romans la nit era dividida en prima fax (lit. primera taxa, moment d'encendre els llums), concubium (lit. unió carnal; primer son), nox intempesta (mitja nit, moment impropi a l'acció), nox media (lit. mitja nit), gallicinium (a l'hora que els galls anuncien l'alba amb llurs cants).

## Vegeu també

* Dia
# Resolució 933 del Consell de Seguretat de les Nacions Unides

La Resolució 933 del Consell de Seguretat de les Nacions Unides fou adoptada per unanimitat el 30 de juny de 1994. Després de recordar resolucions 841 (1993), 861 (1993), 862 (1993), 867 (1993), 873 (1993) i 875 (1993) 905 (1994) i la Resolució 917 (1994), el Consell va observar la deterioració de la situació a Haití i va ampliar el mandat de la Missió de les Nacions Unides a Haití (UNMIH) fins al 31 de juliol de 1994.
El Consell es va mostrar profundament preocupat perquè el desplegament de la missió de la UNMIH encara estava sent obstruït i el fracàs de les Forces Armades d'Haití en exercir les seves responsabilitats per permetre'l funcionar. Es va observar que l'Organització d'Estats Americans havia adoptat una resolució que demana que es reforci el mandat de la UNMIH. Va ser important que la missió es desplegués el més aviat possible.
Es va condemnar la recent escalada de la violència, les violacions del dret internacional humanitari i la designació de l'anomenat govern de facto-III. Es va expressar preocupació davant el deteriorament de la situació humanitària a Haití i es va instar la comunitat internacional a ajudar en aquest respecte.
El Consell lamenta que les autoritats militars haitianes rebutgin l'aplicació de l'acord de pau de Governors Island i estenguin el mandat de la UNMIH fins al 31 de juliol de 1994. Es va demanar al Secretari General Boutros Boutros-Ghali que informe al Consell de Seguretat per 15 de juliol amb recomanacions sobre la força, la composició, el cost i la durada de la UNMIH, detallant també l'assistència que la missió podria proporcionar per restablir el govern democràtic d'Haití i qüestions relacionades amb la seguretat, l'aplicació de la llei i les eleccions.
Es va demanar als Estats membres que proporcionessin tropes, policies, personal, equips i suport logístic. S'hauria de revisar la situació a Haití i es considerarien recomanacions a la llum dels nous esdeveniments.

## Referències

* ↑ Inter-American Commission on Human Rights/La Comisin Interamericana de Derechos Humanos. Inter-American yearbook on human rights. Martinus Nijhoff Publishers, 1998, p. 390. ISBN 978-90-411-0534-9.
* ↑ Hilaire, Max. United Nations law and the Security Council. Ashgate Publishing, Ltd, 2005, p. 69. ISBN 978-0-7546-4489-7.

## Vegeu també

* Llista de resolucions del Consell de Seguretat de les Nacions Unides 901 a la 1000 (1994 - 1995)
* Història d'Haití

## Enllaços externs

* PDF Text de la Resolució a UN.org
# Grammy al millor àlbum d'urbà contemporani

El premi Grammy al millor àlbum d'urbà contemporani (Grammy Award for Best Urban Contemporary Album) és entregat per The Recording Academy (oficialment, National Academy of Recording Arts and Sciences) dels Estats Units des de 2013 a artistes de gravacions per àlbums de qualitat en el subgènere urbà contemporani dins del camp R&B, per a «honorar la consecució artística, competència tècnica i excel·lència general en la indústria discogràfica, sense tenir en consideració les vendes d'àlbums o posició a les llistes».
Segons la guia de descripció de la categoria, el premi s'entrega «a àlbums que continguin com a mínim el 51% de temps de reproducció de noves gravacions de pistes d'urbà contemporani vocal», i està destinat a artistes la música dels quals inclogui els elements de R&B més contemporanis i pugui incorporar elements de producció trobats en el pop urbà, euro-pop urbà, rock urbà i urbà alternatiu.

## Guardonats

| Any | Intèrpret(s) | Obra | Nominats | Ref. |
| 2013 | Frank Ocean | Channel Orange | Chris Brown – Fortune Miguel – Kaleidoscope Dream | [3] [4] |
| 2014 | Rihanna | Unapologetic | Tamar Braxton – Love and War Fantasia – Side Effects of You Salaam Remi – One: In the Chamber Mack Wilds – New York: A Love Story | |
| 2015 | Pharrell Williams | Girl | Jhené Aiko – Sail Out Beyoncé – Beyoncé Chris Brown – X Mali Music – Mali Is... | |
| 2016 | The Weeknd | Beauty Behind the Madness | The Internet – Ego Death Kehlani – You Should Be Here Lianne La Havas – Blood Miguel – Wildheart | |
| 2017 | Beyoncé | Lemonade | Gallant – Ology King – We Are King Anderson Paak – Malibu Rihanna – Anti | |
| 2018 | The Weeknd | Starboy | 6lack – Free 6lack Childish Gambino – "Awaken, My Love!" Khalid – American Teen SZA – Ctrl | |
| 2019 | The Carters | Everything Is Love | Chloe x Halle – The Kids Are Alright Chris Dave and the Drumhedz – Chris Dave and the Drumhedz Miguel – War & Leisure Meshell Ndegeocello – Ventriloquism | |

## Referències

* ↑ «Overview». National Academy of Recording Arts and Sciences. Arxivat de l'original el 27 octubre 2009. [Consulta: 14 maig 2011].
* ↑ «The Recording Academy Announces Board Of Trustees Meeting Results». National Academy of Recording Arts and Sciences, 08-06-2012. [Consulta: 11 juny 2012].
* ↑ «2013 Grammy Nominees/Winners: R&B». GRAMMY.com, 10-02-2013. [Consulta: 11 febrer 2013].
* ↑ Kennedy, Gerrick D. «Grammys 2013: Frank Ocean wins for urban contemporary album». latimes.com, 10-02-2013. [Consulta: 11 febrer 2013].
* ↑ «2014 Nominees». Arxivat de l'original el 2013-12-16. [Consulta: 26 agost 2019].
* ↑ «57th Grammy Nominees». Los Angeles Times [Consulta: 5 desembre 2014].
* ↑ Billboard.com, 7 December 2015
* ↑ Billboard.com, 6 December 2016
* ↑ «Grammys 2018: See the Complete List of Nominees» (en anglès). [Consulta: 30 juny 2021].
* ↑ Grammy.com, 7 December 2018

## Vegeu també

* Grammy al millor àlbum de R&B
# Premis Ondas 1994

Els Premis Ondas 1994 van ser la quaranta-unena edició dels Premis Ondas, fallats el 26 d'octubre de 1994. A més de les categories nacionals i internacionals de ràdio i televisió, aquesta edició conté guardons de cinema (atorgats per primer cop el 1991) i de música (atorgats per primer cop el 1992). La cerimònia d'entrega es va dur a terme el 13 de novembre de 1994, coincidint amb el 70è aniversari de Ràdio Barcelona, amb una retransmissió del programa Hoy por hoy, presentat per Iñaki Gabilondo, des del Cinema Novedades. Va comptar amb la presència de Sting i Julio Iglesias.

## Nacionals de ràdio

* Los desayunos de radio 1 de RNE
* La radio de Julia d'Onda Cero
* La Ventana de la Cadena SER

## Nacionals televisió

* Inocente, inocente de Zeppelin TV
* Cifras y letras de TVE
* Historias de la puta mili de Tele 5

## Hispanoamericans ràdio i televisió

* Emissora KLAX-FM de Los Ángeles
* Cara a cara de Darío Arizmendi de Caracol Televisión de Colòmbia

## Internacionals ràdio

* Krieg auf der autobahn, ARD/HR
* Grand Angle Vivre handicapé, France Culture
* La Barcaccia: A piedi nudi nel palco Rai Radio 3

## Internacionals televisió

* Planete chaude: Rachida, lettres d'Algérie France 3
* Ciutadans, Televisió de Catalunya
* The big story: Snapping The Ratbag ITV/Carlton Television

## Cinema

* Millor director: Imanol Uribe per Días contados
* Millor actor: Carmelo Gómez per Días contados
* Millor actriu ex aequo Ruth Gabriel per Días contados, Candela Peña per Hola, ¿estás sola? i Elvira Mínguez
* Millor pel·lícula: La teta i la lluna de Bigas Luna
* Millor pel·lícula iberoamericana: Fresa y chocolate de Juan Carlos Tabío i Tomás Gutiérrez Alea
* Premi especial: José Luis Guarner "in memoriam"

## Música

* Millor cançó: Contamíname de Pedro Guerra, interpretada per Ana Belén i Víctor Manuel
* Millor grup espanyol: Presuntos Implicados
* Millor grup revelació espanyol: Umpah-pah
* Millor àlbum: El Pan y la Sal, de Presuntos Implicados
* Millor clip: Sabor sabor, de Rosario
* Realitzador: Fernando de France
* Millor artista llatí: Juan Luis Guerra
* Artista revelació llatí: Carlos Vives
* Música clàssica: Las Mejores Obras de Cantos Gregorianos Coros del Monasterio de los Monjes De Silos
* Premi Ondas de l'organització a la Millor trajectòria en música popular: Sting
* Premi Ondas especial a la trajectòria més internacional en la història de la ràdio: Julio Iglesias

## Referències

* ↑ Bigas Luna, Julia Otero y Javier Sardá, entre los ganadores de los Premios Ondas 94, El País, 27 d'octubre de 1993
* ↑ Radio Barcelona celebra con una gran fiesta los setenta años que cumple hoy, El País, 14 de novembre de 1993

## Enllaços externs

* Pàgina web oficial dels Premis Ondas Arxivat 2018-06-17 a Wayback Machine.
# Esomus barbatus

Esomus barbatus és una espècie de peix cipriniforme de la família dels ciprínids.

## Morfologia

Els mascles poden assolir els 12 cm de longitud total.

## Distribució geogràfica

Es troba a l'Índia meridional.

## Referències

* 1 2 FishBase (anglès)
* ↑ Talwar, P.K. i A.G. Jhingran, 1991. Inland fishes of India and adjacent countries. vol 1. A.A. Balkema, Rotterdam. 541 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Lori de Buru

El lori de Buru (Charmosyna toxopei) és una espècie d'ocell de la família dels psitàcids que habita zones boscoses de Buru, a les illes Moluques meridionals.
# Maia (Portugal)

Maia és un municipi portuguès, situat al districte de Porto, a la regió del Nord i a la subregió de Gran Porto. L'any 2006 tenia 135.700 habitants. Es divideix en 17 freguesies. Limita al nord amb Trofa i Santo Tirso, a l'est amb Valongo, al sud-est amb Gondomar, al sud amb Porto, al sud-oest amb Matosinhos i al nord-oest amb Vila do Conde.

## Població

Població del concelho da Maia (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 28312 | 16539 | 20367 | 29536 | 53643 | 81679 | 93151 | 120111 | 130254 |

## Freguesies

* Águas Santas
* Barca
* Folgosa
* Gemunde
* Gondim
* Gueifães (Maia)
* Maia
* Milheirós
* Moreira
* Nogueira
* Pedrouços
* Santa Maria de Avioso
* São Pedro de Avioso
* São Pedro Fins
* Silva Escura
* Vermoim (Maia)
* Vila Nova da Telha

## Personatges il·lustres

* Fernando Campos, escriptor.
* Fernando Teixeira dos Santos, polític

## Referències

Viccionari
# Lomas de Solymar

Lomas de Solymar és una localitat balneària del sud de l'Uruguai, ubicada al departament de Canelones. Forma part de la Ciudad de la Costa.

## Geografia

Es troba a l'extrem sud del departament de Canelones, dins el sector 37. La part sud de la ciutat és delimitada pel Riu de la Plata, en el seu punt sud-est, mentre que al nord-est s'ubica el també balneari d'El Pinar.

## Infraestructura

Lomas de Solymar té accés mitjançant la Ruta Interbalneària, la qual el connecta amb la capital del país, la ciutat de Montevideo.

## Població

La ciutat tenia 16.018 habitants, segons les dades del cens de 2004.
| Any | Població |
| 1963 | 135 |
| 1975 | 1.266 |
| 1985 | 3.974 |
| 1996 | 10.843 |
| 2004 | 16.018 |
Font: Institut Nacional d'Estadística de l'Uruguai

## Referències

* ↑ Dades estadístiques de l'Institut Nacional d'Estadística de l'Uruguai – Cens 2004 Arxivat 2012-03-14 a Wayback Machine., consultat el 15 d'abril de 2011
* ↑ Dades estadístiques de l'Institut Nacional d'Estadística de l'Uruguai 1963–1996 Arxivat 2011-11-29 a Wayback Machine. (DOC)

## Enllaços externs

* Mapa de Lomas de Solymar (PDF; 189 kB)
# Resolució 935 del Consell de Seguretat de les Nacions Unides

La Resolució 935 del Consell de Seguretat de les Nacions Unides fou adoptada per unanimitat l'1 de juliol de 1994. Després de recordar totes les resolucions del Consell de Seguretat sobre Rwanda, especialment la 918 (1994) i la 925 (1994), el Consell va demanar al Secretari General Boutros Boutros-Ghali que creés una Comissió d'Experts per investigar les violacions del dret internacional humanitari durant el genocidi de Ruanda.
El Consell va destacar la necessitat del desplegament anticipat de la Missió d'Assistència de les Nacions Unides per a Ruanda perquè pogués complir el seu mandat. Es van recordar les declaracions del President del Consell de Seguretat de les Nacions Unides i del Secretari General sobre violacions del dret internacional humanitari a Ruanda, i el Consell va assenyalar que només una investigació completa podria establir els fets del que es va produir i, per tant, determinar-ne la responsabilitat. Es va donar la benvinguda a la visita de l'Alt Comissionat de les Nacions Unides per als Drets Humans i al nomenament d'un Relator Especial per a Rwanda.
Va expressar preocupació pels continus informes d'assassinats sistemàtics a Ruanda, inclosos els informes de genocidi i assenyalant que els responsables dels actes comesos s'havien de portar a la justícia. En aquest sentit, el Consell va demanar al Secretari General que establís una Comissió imparcial d'experts per investigar els informes de violacions del dret internacional humanitari i informar al Secretari General. Es va instar a tots els estats i organitzacions internacionals a recollir informació de manera semblant a la Comissió d'Experts i, a més, en violacions de la Convenció sobre la prevenció i la sanció del delicte de genocidi, fent que la informació es recopilés en un termini de 30 dies de l'aprovació de la present resolució.
Es va demanar al Secretari General que informés al Consell sobre l'establiment de la Comissió d'Experts i que informés sobre les seves conclusions en un termini de quatre mesos. També es va demanar al Secretari General, juntament amb l'Alt Comissionat per als Drets Humans, que la informació presentada al Relator Especial per a Rwanda estigués a disposició de la Comissió. Es va instar a tots els interessats a cooperar amb la Comissió perquè complís el seu mandat.

## Referències

* ↑ Katayanagi, Mari. Human rights functions of United Nations peacekeeping operations. Martinus Nijhoff Publishers, 2002, p. 151. ISBN 978-90-411-1910-0.
* ↑ McCormack, Timothy L. H.; Simpson, Gerry J.. The law of war crimes: national and international approaches. Martinus Nijhoff Publishers, 1997, p. 196. ISBN 978-90-411-0273-7.

## Vegeu també

* Llista de resolucions del Consell de Seguretat de les Nacions Unides 901 a la 1000 (1994 - 1995)
* Guerra Civil ruandesa

## Enllaços externs

* PDF Text de la Resolució a UN.org
# LAION

La Xarxa oberta d'intel·ligència artificial a gran escala (Large-scale Artificial Intelligence Open Network amb acrònim LAION) és una organització sense ànim de lucre alemanya amb l'objectiu declarat de "posar a disposició del públic en general models d'aprenentatge automàtic, conjunts de dades i codi relacionat a gran escala". És més conegut per alliberar una sèrie de grans conjunts de dades d'imatges i subtítols extrets del web que s'han utilitzat per entrenar una sèrie de models de text a imatge d'alt perfil, inclosos Stable Diffusion i Imagen.
LAION ha publicat públicament una sèrie de grans conjunts de dades de parells de subtítols d'imatge que han estat àmpliament utilitzats pels investigadors d'IA. Les dades es deriven del Common Crawl, un conjunt de dades de pàgines web rascades. Els desenvolupadors van cercar etiquetes <img> a l'html rastrejat i van tractar els seus atributs alt com a subtítols. Van utilitzar CLIP per identificar i descartar imatges el contingut de les quals no semblava coincidir amb els seus subtítols. LAION no allotja el contingut de les imatges rascades; més aviat, el conjunt de dades conté URL que apunten a imatges, que els investigadors han de descarregar ells mateixos.
El primer conjunt de dades d'aquest tipus, LAION-400M, es va publicar l'agost de 2021 i constava de 400 milions de parells de subtítols d'imatge. Les parelles es van extreure d'un subconjunt aleatori de pàgines web rascades per Common Crawl entre 2014 i 2021. Va ser un intent de recrear el procés utilitzat per OpenAI per recollir els 400 milions de parells de subtítols d'imatge que van utilitzar per entrenar el model CLIP - l'empresa havia optat per codi obert i els pesos del model, però no el seu conjunt de dades d'entrenament. Imagen, un model de text a imatge anunciat per Google Brain l'any 2022, es va entrenar a LAION-400M en combinació amb conjunts de dades interns privats.
Un successor de més de 5.000 milions de parells, LAION-5B, va ser llançat el març de 2022. A partir del seu llançament, era el conjunt de dades de parells de subtítols d'imatge més gran de lliure disponibilitat existent. La seva creació va ser finançada per Doodlebot, Hugging Face i Stability AI, l'empresa d'IA darrere del finançament del model de text a imatge Stable Diffusion, que es va formar en ell.

## Referències

* ↑ Edwards, Benj. «Have AI image generators assimilated your art? New tool lets you check» (en anglès). https://arstechnica.com,+15-09-2022.+[Consulta: 4 febrer 2023].
* ↑ «LAION Releases Five Billion Image-Text Pair Dataset LAION-5B» (en anglès). https://www.infoq.com.+[Consulta: 4 febrer 2023].
* ↑ Edwards, Benj. «Artist finds private medical record photos in popular AI training data set» (en anglès). https://arstechnica.com,+21-09-2022.+[Consulta: 4 febrer 2023].
* ↑ Saharia, Chitwan; Chan, William; Saxena, Saurabh; Li, Lala; Whang, Jay «Photorealistic Text-to-Image Diffusion Models with Deep Language Understanding». arXiv:2205.11487 [cs], 23-05-2022.